laion/Wikipedia-Exotic huggingface dataset:
কর্ণফুলী গ্যাস ডিস্ট্রিবিউশন কোম্পানী লিমিটেড

কর্ণফুলী গ্যাস ডিস্ট্রিবিউশন কোম্পানী লিমিটেড (অথবা, সংক্ষেপেঃ কেজিডিসিএল) বাংলাদেশের বিদ্যুৎ, জ্বালানি ও খনিজ সম্পদ মন্ত্রণালয়ের অধীনে চট্টগ্রাম অঞ্চলে গ্যাস বিতরণ সংস্থা হিসাবে কর্মকাণ্ড পরিচালনার জন্যে গঠিত প্রতিষ্ঠান। পেট্রোবাংলার অধীনে ২০১০ সালের সেপ্টেম্বর হতে চালু হওয়া এই প্রতিষ্ঠানটি বর্তমানে বৃহত্তর চট্টগ্রাম ও পার্বত্য চট্টগ্রাম অঞ্চলে গ্যাস সরবরাহের কাজে নিয়োজিত রয়েছে। ১৯৭২ সালে বাংলাদেশ সরকারের নির্বাহী আদেশে “বাংলাদেশ তেল, গ্যাস এবং খনিজ কর্পোরেশন” (বিওজিএমসি) গঠিত হয়, যা পরবর্তীতে, ১৯৭৪ সালের ২২ আগস্ট অধ্যাদেশ নং-১৫ বলে নামকরণ করা হয় পেট্রোবাংলা এবং ১৯৮৯ সালের ২৮ ফেব্রুয়ারি অপর এক অধ্যাদেশ (অধ্যাদেশ নং-১১) জারীর মাধ্যমে তেল, গ্যাস ও খনিজ অনুসন্ধান ও তাদের উন্নয়ন সংক্রান্ত যাবতীয় কর্মকাণ্ড পরিচালনার দায়-দায়িত্ব একে দেয়া হয়। বাংলাদেশের বাণিজ্যিক রাজধানী ও দ্বিতীয় বৃহত্তম নগর বন্দর নগরী চট্টগ্রাম ও বৃহত্তর চট্টগ্রামের শিল্প ও বাণিজ্যিক গ্রাহকের প্রয়োজনীয় জ্বালানীর চাহিদা পূরণে এবং অধিক গ্রাহক সেবার জন্য বাংলাদেশ সরকার পেট্রোবাংলার অধীনে আলাদা একটি গ্যাস ডিষ্ট্রিবিউশন কোম্পানী গঠন করার পদক্ষেপ নেয় এবং ২০১০ সালে ফেব্রুয়ারি মাসে বাংলাদেশ সরকারের জয়েন্ট স্টক কোম্পানী (কোম্পানী এ্যাক্ট ১৯১৩) হিসেবে কর্ণফুলী গ্যাস ডিষ্ট্রিবিউশন কোম্পানী গঠিত হয় প্রতিটি ১০.০০ টাকা হিসেবে ৩০০০টি শেয়ার বাবদ মোট অনুমোদিত মূলধন ৩০ (ত্রিশ) লক্ষ টাকা ভিত্তি ধরে। যদিও ২০১০ সালের ৮ সেপ্টেম্বর গণপ্রজাতন্ত্রী বাংলাদেশ সরকারের মাননীয় প্রধানমন্ত্রী এর উদ্ধোধন করেন কিন্তু এর সক্রিয় কার্যক্রম শুরু হয়েছিলো আরো আগে, ১৯ এপ্রিল থেকেই। এই প্রতিষ্ঠানের লক্ষ্য হিসাবে বলা হয়েছে - কর্ণফুলী গ্যাস ডিষ্ট্রিবিউশন কোম্পানী লিমিটেড গঠন করার উদ্দেশ্য হল চট্টগ্রাম ও বৃহত্তর চট্টগ্রাম অঞ্চলে গ্যাস সরবারহের লক্ষ্যে গ্যাস ক্রয়, বিক্রয় এবং বিতরণ করা। কেজিডিসিএল-এর অধিভূক্ত এলাকা হলো - চট্টগ্রাম, রাঙ্গামাটি, খাগড়াছড়ি, বান্দরবান ও কক্সবাজার এবং গ্যাস সরবরাহের এলাকা হচ্ছে - চট্টগ্রাম শহর, সিতাকুণ্ড, মিরসরাই, হাটহাজারী, রাউজান, রাঙ্গুনিয়া, পটিয়া, বোয়ালখালি, আনোয়ারা, ফটিকছড়ি, কাপ্তাই এবং রাঙ্গামাটি হিল ট্র্যাকস এর কেপিএম এলাকা। ২০১৮ সালে প্রতিষ্ঠানটি কাতার থেকে বাংলাদেশের প্রথম তরল প্রাকৃতিক গ্যাস চালান কিনে চট্টগ্রাম সিটিতে বিতরণ করার পরিকল্পনা করে। পেট্রোবাংলা; বিদ্যুৎ, জ্বালানি ও খনিজ সম্পদ মন্ত্রণালয় "কোম্পানির ইতিহাস"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৩০ জুলাই ২০১৯। সংগ্রহের তারিখ ২৫ সেপ্টেম্বর ২০১৯।  এম লুৎফর রহমান চৌধুরী এবং মুশফিকুর রহমান (জানুয়ারি ২০০৩)। "পেট্রোবাংলা"। সিরাজুল ইসলাম। বাংলাপিডিয়া। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ২৫ সেপ্টেম্বর ২০১৯।  "Cities"। worldpopulationreview.com। ৮ মে ২০১৯ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১৯।  "এক নজরে কেজিডিসিএল"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ৩০ জুলাই ২০১৯। সংগ্রহের তারিখ ২৬ সেপ্টেম্বর ২০১৯।  "কেজিডিসিএল এর অধিভূক্ত এলাকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ২১ জুলাই ২০১৯। সংগ্রহের তারিখ ২৬ সেপ্টেম্বর ২০১৯।  "LNG Carrying Ship Hits The Country"। Energy Bangla। ২৪ এপ্রিল ২০১৮। সংগ্রহের তারিখ ১৫ আগস্ট ২০১৯।  দাপ্তরিক ওয়েবসাইট
চন্দ্রনাথ সেনের জমিদার বাড়ি

চন্দ্রনাথ সেনের জমিদার বাড়ি বাংলাদেশ এর পাবনা জেলার আটঘরিয়া উপজেলার চাঁদভা ইউনিয়নে অবস্থিত এক ঐতিহাসিক জমিদার বাড়ি। ১৮০০ শতকের দিকে জমিদার চন্দ্রনাথ সেন বর্তমান পাবনা জেলার আটঘরিয়া উপজেলার চাঁদভা ইউনিয়নে এই জমিদার বাড়িটি তৈরি করেন। "জমিদার বাড়ি!"। ৪ জুন ২০২১ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২২।
রাকেশ শুক্লা

রাকেশ চন্দ্র শুক্লা (উচ্চারণ; তেলুগু: రాకేష్ శుక్లా; জন্ম: ৪ ফেব্রুয়ারি, ১৯৪৮ - মৃত্যু: ২৯ জুন, ২০১৯) কানপুরে জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৮২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে দিল্লি ও বাংলা এবং ইংরেজ কাউন্টি ক্রিকেটে ডারহাম দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে নিচেরসারিতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন রাকেশ শুক্লা। কানপুরে জন্মগ্রহণকারী রাকেশ শুক্লা ঘরোয়া ক্রিকেটে দূর্দান্ত লেগ ব্রেক বোলার ও ব্যাটসম্যান বড় ভাই আনন্দ শুক্লা’র চেয়ে সাত বছরের ছোট ছিলেন। ১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত রাকেশ শুক্লার প্রথম-শ্রেণীর খেলোয়াড়ী জীবন চলমান ছিল। অনেকগুলো বছর দিল্লি দলের অন্যতম মেরুদণ্ডকারীর ভূমিকায় অবতীর্ণ হয়েছেন। রঞ্জী ট্রফিতে তার খেলার মান বেশ প্রশংসনীয় ছিল। নিচেরসারির ব্যাটসম্যান ও লেগ ব্রেক - গুগলি বোলার রাকেশ শুক্লা জাতীয় প্রতিযোগিতায় ১৮.৯৮ গড়ে ৩১৩ উইকেট দখল করেন। ১৯৮১-৮২ মৌসুমে নিজস্ব সেরা খেলা উপহার দেন। কর্ণাটকের প্রথম ইনিংসে ৭০৫ রানের বিপরীতে দিল্লি দলের পক্ষে তিনি রাজেশ পিটারকে নিয়ে নবম উইকেটে অপরাজিত ১১৮ রান তুলেছিলেন। আন্তর্জাতিক অঙ্গনে সুবিধে লাভ করতে না পারলেও ঘরোয়া ক্রিকেটে বেশ কয়েকবার দূর্দান্ত অল-রাউন্ড ক্রীড়ানৈপুণ্য প্রদর্শন করে স্মরণীয় হয়ে আছেন। এছাড়াও, দেশের অন্যতম শীর্ষস্থানীয় স্পিনারদের একজন ছিলেন। লেগ স্পিনার হিসেবে তিনি গুগলি বোলিং করতে বেশ পছন্দ করতেন। নিজের সেরা দিনগুলো উপযোগী পিচে তার বলগুলো অফ স্ট্যাম্প থেকে বাঁক খেয়ে লেগ সাইডের দিকে চলে যেতো। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রাকেশ শুক্লা। ১৭ সেপ্টেম্বর, ১৯৮২ তারিখে চেন্নাইয়ে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। ঐ টেস্টটি উভয় দলের প্রথমবারের মুখোমুখি হয়েছিল। বল হাতে ৭/৭০ ও ২/৮২ পান। রয় ডায়াস ও দিলীপ মেন্ডিস তার শিকারে পরিণত হয়েছিলেন। তবে, টেস্ট ক্রিকেট অভিষেক পর্বটি মোটেই সুবিধে হয়নি তার। ঘরোয়া ক্রিকেটে ক্রমাগত সাফল্য লাভ করলেও আর তাকে আন্তর্জাতিক অঙ্গনে খেলতে দেখা যায়নি। ক্রিকেট খেলা থেকে অবসর গ্রহণের পর ক্রিকেট পরামর্শকের ভূমিকায় অবতীর্ণ হয়েছিলেন। ভবিষ্যতের ক্রিকেটারসহ পেশাদার ক্রিকেটারদের উত্তরণে প্রভূতঃ সহায়তা করেছেন। চেতন চৌহানের নেতৃত্বাধীন দিল্লি দল নির্বাচকমণ্ডলীর অন্যতম সদস্য ছিলেন। অল ইন্ডিয়া রেডিওতে ক্রিকেট ধারাভাষ্যকর্মের সাথে সংশ্লিষ্ট ছিলেন। ২৯ জুন, ২০১৯ তারিখে দিল্লিতে ৭১ বছর বয়সে রাকেশ শুক্লা’র দেহাবসান ঘটে। Former India spinner Rakesh Shukla passes away Ramchand, Partab। "Rakesh Shukla"। ESPN Cricinfo। ESPN Sports Media Ltd.। সংগ্রহের তারিখ ২ জুলাই ২০১৯।  বক দিবেচা এম. জে. গোপালন এক টেস্টের বিস্ময়কারী বরোদা ক্রিকেট দল ভারতীয় টেস্ট ক্রিকেটারদের তালিকা ইএসপিএনক্রিকইনফোতে রাকেশ শুক্লা (ইংরেজি) ক্রিকেটআর্কাইভে রাকেশ শুক্লা (সদস্যতা প্রয়োজনীয়) (ইংরেজি)
মৎস্য অবতরণ এবং পাইকারী মৎস্য বিক্রয় কেন্দ্র (পাথরঘাটা)

মৎস্য অবতরণ এবং পাইকারী মৎস্য বিক্রয় কেন্দ্র (পাথরঘাটা) বাংলাদেশের বরগুনা জেলার পাথরঘাটা উপজেলায় অবস্থিত বাংলাদেশ মৎস্য উন্নয়ন করপোরেশনের একটি ইউনিট। ১৯৮১-৮৩ মেয়াদে ২.০২ কোটি টাকা ব্যয়ে ৫.৪০ একর জমিতে বিশখালী নদীর পশ্চিম পার্শ্বে এ ইউনিটটি স্থাপন করা হয়। দেশে সামুদ্রিক মাছের চাহিদার একটি বড় অংশ আসে পাথরঘাটা মৎস্য অবতরণ কেন্দ্র থেকে। ১৯৮১ সালে এটি ৫.৪০ একর জমির উপর বিষখালি নদীর পশ্চিম পার্শ্বে এটি স্থাপিত হয়। ১৯৯৭-২০০০ সময়কালে ২.৬৪ কোটি টাকায় BMRE করা হয়। বর্তমানে এ অবতরণ কেন্দ্রে নিম্নোক্ত অবকাঠামো বিদ্যমান রয়েছে- বরফকল (৩০ টন ক্ষমতা) - ১টি দ্বিতল নিলাম শেড (HACCP মানের) - ১টি আড়ৎঘর (মৎস্য বিপণনের জন্য) - ২৭ টি মিনি ডকইয়ার্ড (২টি স্লিপওয়ে) - ১টি পানি বিশুদ্ধ করণ ফিল্টার (৫০০০ লিটার ক্ষমতা) - ১টি বিশুদ্ধ পানি সরবরাহ ট্যাংক (১০,০০০ লিটার) - ১টি পন্টুন (মৎস্য অবতরণের সুবিধার্থে) - ৫টি মৎস্য অবতরণ ও পাইকারী মৎস্য বাজার, পাথরঘাটা কেন্দ্রে গত ২০১৬-১৭, ২০১৭-১৮ এবং ২০১৮-১৯ (মার্চ, ২০১৯ পর্যন্ত) অর্থ-বছরে মৎস্য অবতরণ হয়েছে যথাক্রমে ৪৭৬৬.৯৭ মেঃ টন, ৪৭৪২.৩৩ মেঃ টন এবং ৩৫৩৪.৪৮ মোঃ টন এবং বোট মেরামত করা হয়েছে যথাক্রমে ১১৩টি, ১০৮টি এবং ৮২০ টি। এছাড়া ২০১৭-১৮ অর্থবছরে উপকেন্দ্র চরদুয়ানীতে ৩৩×২৫ ফুট সইজের একটি অকশন শেড নির্মাণ করা হয়েছে। "বাংলাদেশ মৎস্য উন্নয়ন কর্পোরেশন" |ইউআরএল= এর মান পরীক্ষা করুন (সাহায্য)। http (ইংরেজি ভাষায়)। সংগ্রহের তারিখ ২০১৯-০৯-২৬। [স্থায়ীভাবে অকার্যকর সংযোগ] web@somoynews.tv। "সামুদ্রিক মাছের চাহিদার বড় অংশ আসে বরগুনার পাথরঘাটা থেকে"। somoynews.tv (ইংরেজি ভাষায়)। সংগ্রহের তারিখ ২০১৯-০৯-২৫।  "বরগুনা জেলা" |ইউআরএল= এর মান পরীক্ষা করুন (সাহায্য)। http (ইংরেজি ভাষায়)। সংগ্রহের তারিখ ২০১৯-০৯-২৫। [স্থায়ীভাবে অকার্যকর সংযোগ]
বেণু মাধব (অভিনেতা)

বেণু মাধব (৩০ ডিসেম্বর ১৯৬৯–২৫ সেপ্টেম্বর ২০১৯) একজন ভারতীয় চলচ্চিত্র অভিনেতা, টেলিভিশন উপস্থাপক, অনুকৃতিশিল্পী ও কৌতুকাভিনেতা ছিলেন যিনি ছয় শতাধিক চলচ্চিত্রে অভিনয় করেছেন। তিনি তেলুগু চলচ্চিত্রে বেশি কাজ করলেও তামিল ও কন্নড় চলচ্চিত্রেও কাজ করেছেন তিনি অনুকৃতিশিল্পী হিসেবে যাত্রা শুরু করেন এবং বিখ্যাত ব্যক্তি, রাজনীতিবিদ ও আঞ্চলিক ভাষায় অনুকৃতি করতেন। তিনি মাস্টার (১৯৯৭) ও থোলি প্রেমা (১৯৯৮) এর মত চলচ্চিত্রে অভিনয় করে পরিচিতি লাভ করেছিলেন। ২০০৬ সালে লক্ষ্মী চলচ্চিত্রে অভিনয়ের জন্য সেরা কৌতুকাভিনেতা বিভাগে নন্দী পুরস্কার লাভ করেছিলেন তিনি। এছাড়াও ২০০৩ সালে দিল ও ২০০৪ সালে সিয়ে চলচ্চিত্রে অভিনয়ের জন্য সেরা কৌতুকাভিনেতা বিভাগে সিনেমা পুরস্কার লাভ করেছিলেন তিনি। তিনি ২০১৯ সালের ২৫ সেপ্টেম্বর ৩৯ বছর বয়সে মৃত্যুবরণ করেন। "তেলুগু কমেডিয়ান বেণু মাধব আর নেই"। সমকাল। ২৫ সেপ্টেম্বর ২০১৯। সংগ্রহের তারিখ ২৫ সেপ্টেম্বর ২০১৯।  "Telugu actor Venu Madhav passes away"। সেপ্টেম্বর ২৫, ২০১৯।  "Krishna Reddy's Spell: Comedians to Heroes"। Oneindia.in। ১১ সেপ্টেম্বর ২০০৮। ১৮ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১০।  ChennaiSeptember 25, India Today Web Desk; September 25, 2019UPDATED:; Ist, 2019 13:26। "Popular Telugu comedian Venu Madhav dies at 49 in Secunderabad"। India Today। [স্থায়ীভাবে অকার্যকর সংযোগ] "Photos - Telugu Cinema - Cinemaa Awards 2003"। www.idlebrain.com।  "তেলুগু অভিনেতা বেণু মাধবের মৃত্যু"। চ্যানেল আই। ২৫ সেপ্টেম্বর ২০১৯। সংগ্রহের তারিখ ২৫ সেপ্টেম্বর ২০১৯।  "Telugu film comedian Venu Madhav critical"। www.thehindu.com। সেপ্টেম্বর ২৫, ২০১৯।  ইন্টারনেট মুভি ডেটাবেজে বেণু মাধব (ইংরেজি)
ক্লাইমেন (ওকেয়ানিদ)

গ্রিক পুরাণ অনুসারে, ক্লাইমেন ছিলেন একজন ওকেয়ানিদ। হোমার ও হাইজিনাসের সূত্রমতে, তিনি নেরেউস ও দোরিসের কন্যা। তিনি টাইটান ইয়াপেটাসের স্ত্রী এবং প্রোমেথেউস, এপিমিথিয়াস, অ্যাটলাস ও মেনয়তিউসের মাতা। হোমারের ইলিয়াডে থেটিসের পুত্র অ্যাকিলিসের মৃত্যুর পর সমুদ্র থেকে ট্রয়ের উপকূলে জড় হয়ে শোক প্রকাশ করেছিলেন এমন ৩২ জন ওকেয়ানিদের একজন ছিলেন ক্লাইমেন। ব্রেটনের সঙ্গীতদল ট্রাই ইয়ানের অ্যাবিসেস" (২০০৭) অ্যালবামের "আই ক্রসড দ্য নেরেইড" গানে ক্লাইমেনের উল্লেখ রয়েছে। হোমার, Iliad (song XVIII, verses 38 and following) হাইজিনাস, Preface to the Fabulae
বাংলাদেশ হাইড্রো কার্বন ইউনিট

বাংলাদেশ হাইড্রোকার্বন ইউনিট হাইড্রোকার্বন সংস্থান উত্তোলনের বিষয়ে বাংলাদেশ সরকারকে প্রযুক্তিগত সুপারিশ প্রদানের জন্য দায়ী বিদ্যুৎ, জ্বালানি ও খনিজ সম্পদ মন্ত্রণালয়ের একটি সরকারী সংস্থা এবং এটি বাংলাদেশের ঢাকায় অবস্থিত। এটি বাংলাদেশের গ্যাস ও পেট্রোলিয়াম মজুদ সম্পর্কিত গবেষণা চালায়। বাংলাদেশ হাইড্রোকার্বন ইউনিট ১৯৯৯ সালের জুলাইয়ে জ্বালানি ও খনিজ সম্পদ মন্ত্রণালয়ের হাইড্রোকার্বন ইউনিটকে শক্তিশালীকরণ নামে একটি প্রকল্পের সূচনা করে। প্রকল্পটি অর্থায়ন করেছে নরওয়ে সরকার। হাইড্রোকার্বন ইউনিট পেট্রোলিয়াম ও জ্বালানি মন্ত্রকের নরওয়েজিয়ান পেট্রোলিয়াম অধিদফতরের সাথে প্রযুক্তিগত সহায়তার জন্য একটি চুক্তি স্বাক্ষর করে। প্রকল্পটি ডিসেম্বর ২০০৫ এ শেষ হয়েছিল। ২০০৬ সালের এপ্রিল থেকে বাংলাদেশ সরকার প্রকল্পের দ্বিতীয় বাক্যটি শুরু করে। দ্বিতীয় বাক্যাংশটি একটি নরওয়েজিয়ান সরকারি অনুদান দ্বারা অর্থায়ন করা হয়েছিল এবং এটি এশীয় উন্নয়ন ব্যাংক দ্বারা পরিচালিত হয়েছিল। সরকার ২৮ মে ২০০৮ এ প্রকল্পটি মন্ত্রণালয়ে স্থায়ী ব্যুরো করে তোলে। এটি অন্যতম পারফরম্যান্স প্রকল্প হিসাবে এশীয় উন্নয়ন ব্যাংক কর্তৃক ভূষিত করা হয়েছিল। "Hydrocarbon Unit, Energy and Mineral Resources Division"। hcu.org.bd (ইংরেজি ভাষায়)। সংগ্রহের তারিখ ২৫ ডিসেম্বর ২০১৭।  "Consultant considered, 'poor record' ignored"। দ্য ডেইলি স্টার (ইংরেজি ভাষায়)। ৭ ফেব্রুয়ারি ২০১০। সংগ্রহের তারিখ ২৫ ডিসেম্বর ২০১৭।  Huq, Nusrat Sharmin। "Energising the engine of growth"। দ্য ডেইলি স্টার। ২৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৭।  "How long will gas last in Bangladesh ?"। দ্য ডেইলি স্টার (ইংরেজি ভাষায়)। ২৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৫ ডিসেম্বর ২০১৭।  "Economy upbeat: ICCB"। দ্য ডেইলি স্টার (ইংরেজি ভাষায়)। ৩ মে ২০১১। সংগ্রহের তারিখ ২৫ ডিসেম্বর ২০১৭।  "ADB awards best performing projects"। দ্য ডেইলি স্টার (ইংরেজি ভাষায়)। ১ ফেব্রুয়ারি ২০১০। সংগ্রহের তারিখ ২৫ ডিসেম্বর ২০১৭।
প্রাণের চেয়ে প্রিয়

প্রাণের চেয়ে প্রিয় মহম্মদ হান্‌নান পরিচালিত বাংলা ভাষার বাংলাদেশী প্রণয়ধর্মী চলচ্চিত্র। হৃদয়গ্রাহী গল্প চলচ্চিত্রে ফুটে উঠে। ছবিটিতে কেন্দ্রীয় চরিত্রে অভিনয় করেন রিয়াজ ও রাভিনা। ছবিটির সুর ও সঙ্গীত পরিচালনা করেন আহমেদ ইমতিয়াজ বুলবুল, তার সুরারোপিত ‘তুমি আমার প্রাণের চেয়ে প্রিয়’ এবং ‘পড়ে না চোখের পলক’ শিরোনামের গান দুটি জনপ্রিয়তা পায়। একজন ডাকাত যে হৃদয়হীন, পাষান- সীমার । একদিন এক বৃদ্ধা তাকে চড় মেরে জানতে চায় কার জন্য এই পাপ করিস । ডাকাত ভেবে দেখল তার জোর করে বিয়ে করা স্ত্রীর কথা । ছুটে এসে দেখে বাড়ীতে কেউ নেই । এবং সে অস্র ফেলে কাঁদতে কাঁদতে চলে গেল এক মাজারে, ফেরার পথে মাজারের খাদেম একটি বাচ্চা ছেলেকে কাঁদতে দেখে তুলে দেন তার হাতে । সজিব (রিয়াজ) নামে বড় হয়ে ওঠে ছেলেটি । এদিকে তার স্ত্রী একটি কন্যা সনতানের জন্ম দিয়ে মারা যায় । এবং সে বড় হয় আরেক সন্তার হারা মায়ের কাছে । এক বিয়ের অনুষ্ঠানে এই তরুন তরুনী মান- অভিমানের জবাব দিতে গিয়ে ভালোলাগা থেকে ভালবাসার জন্ম নেয় । রিয়াজ - সজীব / রনি রাবিনা - মিলি বুলবুল আহমেদ - মধু চৌধুরী ববিতা - রোকেয়া রাজীব - সম্পদ খান হুমায়ুন ফরিদী - বিলাত আলী আনোয়ার হোসেন আবুল হায়াত চলচ্চিত্রটির সঙ্গীত পরিচালক ও গীতিকার ছিলেন আহমেদ ইমতিয়াজ বুলবুল। "কোথায় আছেন রিয়াজের প্রাণের চেয়ে প্রিয় ছবির নায়িকা রাবিনা?"। jagonews24.com। সংগ্রহের তারিখ ২০১৯-০৯-২৫।  "'প্রাণের চেয়ে প্রিয়' যে সিনেমাটির জন্য রিয়াজ হয়ে গেলেন তারুণ্যের হার্টথ্রব | নিরাপদ নিউজ"। www.nirapadnews.com। সংগ্রহের তারিখ ২০১৯-০৯-২৫। [স্থায়ীভাবে অকার্যকর সংযোগ] "হারিয়ে যাওয়া নায়িকারা | আনন্দ বিনোদন"। ইত্তেফাক। ২০১৯-০৯-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৫।  প্রাণের চেয়ে প্রিয় গান, spotify.com চলচ্চিত্র প্রবেশদ্বার ইন্টারনেট মুভি ডেটাবেজে প্রাণের চেয়ে প্রিয় (ইংরেজি)
চেলো

চেলো বা ভায়োলনচেলো হল বেহালা প্রজাতির এক ধরনের বাদ্যযন্ত্র। এর চারটি স্ট্রিং, তথা উচু থেকে নিচু সি২, জি২, ডি৩ ও এ৩, স্বয়ংসম্পূর্ণ পঞ্চম সুরে ব্যবহৃত হয়। চেলোর জন্য সঙ্গীত মূলত বাস ক্লেফে লেখা হয়ে থাকে এবং উচ্চতর সুরের জন্য টেনর ক্লেফ ও ট্রেবল ক্লেফ ব্যবহৃত হয়। চেলোবাদক বা ভায়োলনচেলোবাদক এই বাদ্যযন্ত্র বাজিয়ে থাকেন। চেলো প্রায়ই বেজ অংশের জন্য বাজানো হয়ে থাকে, চেম্বার সঙ্গীতে স্ট্রিং কোয়ার্টার ও অর্কেস্ট্রা স্ট্রিং অংশ উভয় ক্ষেত্রেই বাজানো হয়। চেলো সিমফনি অর্কেস্ট্রা ও চেম্বার সঙ্গীতদলে ব্যবহৃত হয়। চেলো নামটি ইতালীয় ভায়োলোনচেলো শব্দের শেষাংশ থেকে নেওয়া হয়েছে। ভায়োলোনচেলো শব্দের অর্থ হল "ছোট ভায়োলোন"। ভায়োলোন হল ভায়োল পরিবার বা বেহালা পরিবারের বড় আকারের প্রজাতি। চেলো-আকৃতির বাদ্যযন্ত্রসহ বেহালা পরিবারের বাদ্যযন্ত্রসমূহ আনুমানিক ১৫০০ সালে বিকাশ লাভ করে। এই বাদ্যযন্ত্র পরিবার ভায়োলা দা গাম্বা পরিবার থেকে ভিন্ন। ধারণা করা হয় বেহালা পরিবার আনুমানিক ১৫৩০ সালে উত্তর ইতালিতে প্রথম পাওয়া যায়। সেখানে তিন আকৃতির বাদ্যযন্ত্র পাওয়া যায়, যেগুলোকে বর্তমান সময়ে বেহালা, ভায়োলা ও চেলো নামে ডাকা হয়। একটি বহুল প্রচলিত ভুল ধারণা হল, চেলো ভায়োলা দা গাম্বা থেকে উৎপত্তি লাভ করে, কিন্তু মূলত তা নয় বরং চেলো ভায়োলা দা গাম্বার পাশাপাশি অর্ধ-শতাব্দী ধরে বিদ্যমান রয়েছে। এখন পর্যন্ত বিদ্যমান সবচেয়ে প্রাচীন চেলো তৈরি করেছিলেন আন্দ্রেয়া আমাতি। চেলো একটি আদর্শ সিমফনি অর্কেস্ট্রার অংশ। ঐকতান-বাদকদলে সাধারণত ৮ থেকে ১২ জন চেলোবাদক থাকে। একটি আদর্শ ঐকতান-বাদকদলে চেলো অংশ মঞ্চের বামে (শ্রোতাদের ডানে) সামনে এবং বেহালা অংশের বিপরীতে বসে থাকে। কিছু ক্ষেত্রে, ঐকতান-বাদকদলে বা সঙ্গীত পরিচালক বেহালা ও চেলো অংশে একে অপরের সাথে পরিবর্তন করে থাকেন। প্রধান বাদক সবসময় শ্রোতাদের সবচেয়ে কাছে বসেন। অসংখ্য চেলো কনসার্টে ঐকতান-বাদকদলে একক চেলো ব্যবহৃত হয়, তন্মধ্যে উল্লেখযোগ্য হল ভিভালদির ২৫, বোচ্চেরিনির ১২, হেইডনের তিনটি, সি. প. ই. বাখের তিনটি, সেন্ট-সান্সের দুটি, দ্ভোরাকের দুটি এবং রবার্ট শুলমান, লালো ও এলগারের একটি করে একক। "violoncello noun – Pronunciation"। অক্সফোর্ড লার্নার্স ডিকশনারি। সংগ্রহের তারিখ ২৫ সেপ্টেম্বর ২০১৯।  "Violoncello"। মেরিয়াম-ওয়েবস্টার। সংগ্রহের তারিখ ২৫ সেপ্টেম্বর ২০১৯।  উইকিমিডিয়া কমন্সে চেলো সংক্রান্ত মিডিয়া রয়েছে। ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Violoncello নিবন্ধ তথ্য রয়েছে। দ্য ভায়োলনচেলো ফাউন্ডেশন
বিজয় এক্সপ্রেস

বিজয় এক্সপ্রেস (ট্রেন নং ৭৮৫/৭৮৬) বাংলাদেশ রেলওয়ে কর্তৃক পরিচালিত বাংলাদেশের একটি আন্তঃনগর ট্রেন। এটি চট্টগ্রামের চট্টগ্রাম রেলওয়ে স্টেশন থেকে জামালপুর রেলওয়ে স্টেশন পর্যন্ত চলাচল করে। যাত্রাপথে ট্রেনটি ফেনী, কুমিল্লা, ব্রাহ্মণবাড়িয়া, কিশোরগঞ্জ, ময়মনসিংহ ও জামালপুর জেলাকে সংযুক্ত করেছে। বিজয় এক্সপ্রেস চট্টগ্রাম−জামালপুর রুটে চলাচলকারী প্রথম আন্তঃনগর ট্রেন। ২০২৩ সালের ১ ডিসেম্বর থেকে জামালপুর পর্যন্ত বর্ধিত করার পূর্বে এটি চট্টগ্রাম রেলওয়ে স্টেশন থেকে ময়মনসিংহ রেলওয়ে স্টেশন পর্যন্ত চলাচল করতো । ২০১৪ সালের ১৯শে ডিসেম্বর ট্রেনটি উদ্বোধন করা হয়। ট্রেনটির বেজ চট্টগ্রাম রেলওয়ে স্টেশন। বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ রইলো। চলতে পথে বিজয় এক্সপ্রেস ট্রেনটি নিম্মুক্ত স্টেশনে যাত্রা বিরতি করে। ভাটিয়ারী ফেনী জংশন লাকসাম জংশন কুমিল্লা আখাউড়া জংশন ভৈরব বাজার জংশন সরারচর রেলওয়ে স্টেশন কিশোরগঞ্জ রেলওয়ে স্টেশন আঠারবাড়ী রেলওয়ে স্টেশন গৌরীপুর জংশন ময়মনসিংহ জংশন রেলওয়ে স্টেশন পিয়ারপুর রেলওয়ে স্টেশন জামালপুর টাউন জংশন রেলওয়ে স্টেশন এই ট্রেনে সাধারণত ২৯০০ শ্রেণীর লোকোমোটিভ ব্যবহার করা হয়। ট্রেনটি উদ্বোধন হওয়ার পর থেকে ২০২২ সাল পর্যন্ত পুরনো ভ্যাকুয়াম কোচে চলাচল করতো। বর্তমানে ট্রেনটি সোনার বাংলা এক্সপ্রেস এর অবমুক্ত লাল সবুজ পিটি ইনকা কোচে চলাচল করছে। "চট্টগ্রাম-ময়মনসিংহে 'বিজয় এক্সপ্রেস'"। bangla.bdnews24.com। ১৬ ডিসেম্বর ২০১৪। ২৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৯।  "চট্টগ্রাম-ময়মনসিংহ রুটে প্রথম আন্তনগর ট্রেন 'বিজয় এক্সপ্রেস'"। রাইজিংবিডি ডট কম।
যাত্রাবালা (রূপবানে নাচে কোমর দুলাইয়া)

যাত্রাবালা, ২০০৭ সালে প্রকাশিত একটি আধুনিক বাংলা পপ সংগীত। খেমটা তালের সংগীত বা গানটি রূপবানে নাচে কোমর দুলাইয়া নামে সর্বাধিক প্রচারিত ও জনপ্রিয়। শাহান কবন্ধের গীতিতে মিলা ইসলামের গাওয়া এই গানের সুর ও সংগীত আয়োজন করেছিলেন ফুয়াদ আল মুক্তাদির। গানটি স্টুডিও অ্যালবাম 'ফুয়াদ ফিচারিং মিলা চ্যাপ্টার ২' এর অন্তর্গত। প্রাথমিকভাবে জানে আলমের জনপ্রিয় গান একটি গন্ধমের লাগিয়া', 'রিমিক্স' করার জন্য ফুয়াদ আল মুক্তাদির একটি সংগীত আয়োজন করেছিলেন। গানটা পুনর্নির্মাণের জন্যে জানে আলমের লিখিত সম্মতি পাওয়া যাবেনা মর্মে এই গানের প্রকাশক সংস্থা জি-সিরিজ একটি গন্ধমের লাগিয়া' গানের পুনর্নির্মাণে আগ্রহী ছিলনা। ফুয়াদ তার তৈরী করা সুরটি নতুন গানে ব্যবহারের জন্য শাহান কবন্ধকে গান লেখার অনুরোধ করেছিলেন। পরবর্তীতে শাহান কবন্ধের রচিত 'রূপবানে নাচে কোমর দুলাইয়া' গীতির উপর ফুয়াদ তার তৈরীকৃত সুর আরোপ করেন। অক্টোবর, ২০০৭ সালে অডিও প্রকাশনা সংস্থা জি-সিরিজের ব্যানারে 'ফুয়াদ ফিচারিং মিলা চ্যাপ্টার ২' অ্যালবামের চার নম্বর গান হিসেবে সিডি ফরম্যাটে প্রকাশিত হয়েছিল। মিলা ইসলাম এই গানের মিউজিক ভিডিও নিজস্ব ইউটিউব চ্যানেল হতে ১০ ফেব্রুয়ারি, ২০১০-এ অবমুক্ত করেন। চলচ্চিত্রের সংস্করণটি ৭ আগস্ট, ২০০৮ তারিখে প্রেক্ষাগৃহে এবং ১৬ সেপ্টেম্বর, ২০১৮ তারিখে জি-সিরিজের ইউটিউব চ্যানেলে অবমুক্ত করা হয়। অ্যালবাম প্রকাশের এক মাসের মধ্যে এই গান জনপ্রিয় হয়। গানটি এফএম বেতার, স্যাটেলাইট টেলিভিশনের সংগীতানুষ্ঠানে বহুবার সম্প্রচারিত হয়। মিলা ইসলাম বিভিন্ন অনুষ্ঠানে এই গান গেয়ে গানটির জনপ্রিয়তা বাড়িয়েছেন। জনপ্রিয়তার নিরিখে গানটি বাংলা চলচ্চিত্রেও স্থান করে নেয়। ২০০৮ সালে তোমাকে বৌ বানাবো চলচ্চিত্রে এই গানের ব্যবহার করা হয়েছে। চলচ্চিত্রে এই গানের চিত্রায়ণে শাবনূর ও মিশা সওদাগর অভিনয় করেছেন। G-Series (২০১৬-০৭-০২)। "Bangla Full Album | Chapter 2 | Fuad Featuring Mila | Audio Jukebox | Official"। www.youtube.com। সংগ্রহের তারিখ ২০১৯-০৯-২৫।  "FUAD featuring MILA Chapter 2 — Mila"। Last.fm (ইংরেজি ভাষায়)। সংগ্রহের তারিখ ২০১৯-০৯-২৫।  "ফুয়াদের জনপ্রিয় চার"। কালের কণ্ঠ। সংগ্রহের তারিখ ২০১৯-০৯-২৫।  "MILA Islam - Jatrabala - Official Video"। Youtube। সংগ্রহের তারিখ ২০১৯-০৯-২৬।  "Rupbane Nache Komor Dulaiya | ft Shabnur , Misha Sawdagor | by Mila | Tomake Bou Banbo"।
জয়নাল আবেদীন (দ্ব্যর্থতা নিরসন)

জয়নাল আবেদীন বলতে যাদেরকে বোঝানো হতে পারে: জয়নাল আবেদীন, (১৯৩৭-২০১৭) একজন ভাষাসৈনিক, সাংবাদিক, সাহিত্যিক ও চলচ্চিত্র ব্যক্তিত্ব ছিলেন। জয়নাল আবেদীন (মেহেরপুরের রাজনীতিবিদ), মেহেরপুর-১ আসনের নবম জাতীয় সংসদ সদস্য। বাংলাদেশ আওয়ামীলীগের একজন রাজনীতিবিদ। জয়নাল আবেদিন (রাজনীতিবিদ), বাংলাদেশ জাতীয়তাবাদী দলের রাজনীতিবিদ ও ফেনী-২ আসনের প্রাক্তন সংসদ সদস্য। জয়নুল আবেদিন –(২৯ ডিসেম্বর ১৯১৪ - ২৮ মে ১৯৭৬) বিংশ শতাব্দীর একজন বিখ্যাত বাঙালি চিত্রশিল্পী। জয়নুল আবেদিন সংগ্রহশালা – বাংলাদেশের ময়মনসিংহ শহরে অবস্থিত। এটি বাংলাদেশ জাতীয় জাদুঘর পরিচালিত একটি সংগ্রহশালা। জয়নুল আবেদিন সরকার –লালমনিরহাট-১ আসনের সাবেক সাংসদ। জাতীয় পার্টির নেতা। ১৩ ডিসেম্বর ২০১৭ সালে তিনি মারা যান। জয়নুল আবদিন ফারুক –একজন বাংলাদেশ জাতীয়তাবাদী দলের রাজনীতিবিদ এবং নোয়াখালী -২ ও নোয়াখালী -১ আসনের সাবেক সংসদ সদস্য। জয়নাল আবেদীন মহাবিদ্যালয়, টাকাটুকিয়া –বাংলাদেশের সুনামগঞ্জ জেলার তাহিরপুর উপজেলার একটি কলেজ। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
জয়নাল আবেদীন (মেহেরপুরের রাজনীতিবিদ)

মোঃ জয়নাল আবেদীন বাংলাদেশের মেহেরপুর জেলার একজন রাজনীতিবিদ। বাংলাদেশ আওয়ামীলীগের নেতা ও মেহেরপুর-১ আসনের সাবেক সংসদ সদস্য। জয়নাল আবেদীন ১ জানুয়ারি ১৯৫৪ সালে মেহেরপুর জেলার সদর উপজেলায় জন্মগ্রহণ করেন। জয়নাল আবেদীন বাংলাদেশ আওয়ামীলীগের একজন রাজনীতিবিদ। তিনি মেহেরপুর-১ (মেহেরপুর সদর–মুজিবনগর) আসন থেকে ২০০৮ সালে নির্বাচিত সাবেক সংসদ সদস্য। নবম জাতীয় সংসদে তিনি বাণিজ্য মন্ত্রণালয় সম্পর্কিত স্থায়ী কমিটির সদস্য ছিলেন। "Police drive to arrest 8 Jubo League men"। The Daily Star (ইংরেজি ভাষায়)। ২৩ ফেব্রুয়ারি ২০১০। সংগ্রহের তারিখ ১৯ আগস্ট ২০১৯।  "Local AL leader dies in road accident"। bdnews24.com। সংগ্রহের তারিখ ১৯ আগস্ট ২০১৯।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৫।  "Constituency 73"। www.parliament.gov.bd। ২০১৯-০৯-২৫ তারিখে মূল থেকে আর্কাইভ করা। সংগ্রহের তারিখ ২০১৯-০৯-২৫।  "Constituency 73"। parliament.gov.bd। ১৯ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৯ আগস্ট ২০১৯।
গ্রিক সামুদ্রিক দেবতাগণ

গ্রিক পুরাণে বিশাল সংখ্যক সামুদ্রিক দেবতাদের দেখা যায়। ইলিয়াডে অনুযায়ী সকল গ্রিক সামুদ্রিক দেবতাদের পিতা ও মাতা য্থাক্রমে টাইটান ওসিয়ানাস ও টেথিস। পোসাইডন ছিলেন প্রধান অলিম্পিয়ানদের একজন এবং গ্রিক সামুদ্রিক দেবতাদের মধ্যে প্রধান। নেরেউস, প্রোতিয়াস, গ্লকাস ও ফোর্কিস — এরা হল সাগরের বৃদ্ধ দেবতাসমূহ। এছাড়া সাগরে অনেক জলপরী (Nymph) রয়েছে।
হলিডে (সংবাদপত্র)

হলিডে একটি ইংরেজি ভাষার সাপ্তাহিক সংবাদপত্র যা বাংলাদেশ থেকে প্রতি শুক্রবার প্রকাশিত হয়। প্রখ্যাত সাংবাদিক এনায়েতুল্লাহ খান ১৯৬৫ সালে প্রকাশ শুরু করেন। হলিডে পূর্ব পাকিস্তানের অন্যতম প্রভাবশালী সাপ্তাহিক সংবাদপত্র ছিল এবং এটি পাকিস্তানি শাসনামলের বিরুদ্ধে স্পষ্টবাদী অবস্থানের জন্য বিখ্যাত ছিল। স্বাধীন বাংলাদেশে এটি শেখ মুজিবুর রহমান সরকারের কট্টর সমালোচক ছিল এবং ১৯৭৫ সালে কিছুদিন নিষিদ্ধ ছিল সংবাদপত্রটি। ১৯৯০ এর দশক থেকে কাগজটির সার্কুলেশন উল্লেখযোগ্য হারে হ্রাস পেতে শুরু করে। বাংলাদেশ জাতীয়তাবাদী দলের রাজনৈতিক মতাদর্শ লালন করে। দ্য ডেইলি স্টার দ্য ফাইন্যান্সিয়াল এক্সপ্রেস ডেইলি সান আবু জার মোঃ আককাস (২০১২)। "হলিডে"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  Lifschultz, Lawrence; Bird, Kai (১৯৭৯)। Bangladesh, the Unfinished Revolution (ইংরেজি ভাষায়)। Zed Press। পৃষ্ঠা ৩৯, ১২৯, ১৫১। আইএসবিএন 978-0-905762-07-4।  Ray, Hemen (১৯৮৯)। The Enduring Friendship: Soviet-Indian Relations in Mrs. Gandhi's Days (ইংরেজি ভাষায়)। Abhinav Publications। পৃষ্ঠা ৮৩। আইএসবিএন 978-81-7017-249-9।